Csoportos társalgás indítása partnereivel, vagy csatlakozás egyhez
Milo Casagrande
milo@ubuntu.com

Creative Commons Share Alike 3.0

# Csoportos társalgások

A csoportos társalgások lehetővé teszik a szöveges társalgást egyszerre több partnerrel.

Csoportos társalgáshoz regisztrált Jabber, Google Talk vagy Közeli emberek fiókkal kell rendelkeznie.

Csak az Ön által is használt szolgáltatást használó partnerekkel folytathat csoportos társalgást.

# Csoportos társalgás indítása

A Partnerlista ablakban válassza a Szoba Csatlakozás menüpontot.

A Felhasználói fiók legördülő listában válassza ki a csoportos társalgáshoz használandó fiókot.

A Kiszolgáló szövegmezőbe írja be a kiszolgáló nevét, amelyen a társalgás helyet kap.

Üresen hagyva az aktuális kiszolgáló lesz használatban.

A Szoba szövegmezőbe írja be a társalgásnak adandó nevet.

Ez a szoba neve lesz, amelyben a társalgás folyni fog. Ez a név nyilvánosan elérhető lesz mások számára, és szabadon csatlakozhatnak. Privát szoba létrehozása nem lehetséges.

Más partnerek a csoportos társalgásba való meghívásához a Partnerlista ablakban válassza ki a meghívni kívánt partnert, és tegye a következők egyikét:

Kattintson a jobb egérgombbal a partnerre, és válassza a Meghívás csevegőszobába menüpontot.

Válassza a Szerkesztés Partner Meghívás csevegőszobába menüpontot.

Ha több csoportos társalgás is meg van nyitva, akkor válassza ki azt, amelyikbe meg szeretné hívni partnereit.

# Csatlakozás csoportos társalgáshoz

A Partnerlista ablakban válassza a Szoba Csatlakozás menüpontot.

Nyissa ki a Szobalista fejezetet az összes létező szoba megjelenítéséhez.

Kattintson duplán a szoba nevére a belépéshez.

Nem feltétlenül lehet minden létező szobába belépni. Egyes szobák jelszót kérhetnek, vagy csak meghívással lehetnek láthatók. Az Empathy nem támogatja az ilyen szobákat.