Különböző partnerek egyesítése és szétválasztása
Milo Casagrande
milo@ubuntu.com

Creative Commons Share Alike 3.0

# Partnerek egyesítése és szétválasztása

Ha egy partnere több fiókkal is rendelkezik különböző szolgáltatásokhoz, akkor ezeket a partnerbejegyzéseket egyesítheti.

Az eredményül kapott partnert metapartnernek hívjuk: ez egy több önálló partnerbejegyzésből álló partner.

Ha rendelkezik egy Kovács Erzsébet nevű partnerrel, aki három különböző üzenetküldő szolgáltatást használ:

ekovacs@facebook

erzsebet.kovacs@gmail

erzsebet_kovacs@hotmail

Ezeket a partnerbejegyzéseket egyetlen Kovács Erzsébet bejegyzéssé egyesítheti.

# Partnerek egyesítése

A Partnerlista ablakban kattintson a jobb egérgombbal a különböző fiókokkal rendelkező partnerre, és válassza a Partnerek összekapcsolása… menüpontot.

A Partnerek összekapcsolása ablak bal oldalán válassza ki az egyesíteni kívánt partnereket.

Nyomja meg az Összekapcsolás gombot.

Metapartner létrehozása esetén az alapértelmezett partner, amellyel dupla kattintáskor társalgást kezdeményez, a leghosszabb online jelenléttel rendelkező partnerbejegyzés lesz.

# Metapartnerek szétválasztása

A Partnerlistában kattintson a jobb egérgombbal a szétválasztani kívánt metapartnerre, és válassza a Partnerek összekapcsolása menüpontot.

Nyomja meg a Szétválasztás gombot.