Védje meg becenevét, hogy más IRC-felhasználók ne használhassák azt.
Milo Casagrande
milo@ubuntu.com

Creative Commons Share Alike 3.0

# Jelszó használata IRC becenévhez

Egyes IRC-hálózatokon lehetősége van becenevének regisztrálására a NickServ nevű szolgáltatásnál. A NickServnek küldött speciális üzenetekkel beállíthatja jelszavát, és azonosíthatja magát. Egyes IRC-csevegőszobák nem engedik belépni regisztrált becenév nélkül.

Az Empathy jelenleg nem támogatja a becenév regisztrálását. Egyes IRC-hálózatok azonban automatikusan továbbítanak egy kiszolgálójelszót a NickServnek. Ezeken a hálózatokon az IRC-jelszavát az Empathy segítségével használhatja azonosításra a NickServ felé. A népszerű FreeNode hálózat rendelkezik ezzel a szolgáltatással.

IRC-kiszolgálójelszó beállítása:

A Partnerlista ablakban válassza a Szerkesztés Fiókok menüpontot, vagy nyomja meg az F4 billentyűt.

Válassza ki az IRC-fiókot az ablak bal oldalán lévő listából.

A Jelszó mezőben írja be a beceneve regisztrálásához használt jelszót.

Nyomja meg az Alkalmaz gombot.

Ezek az utasítások csak bizonyos IRC-hálózatokon teszik lehetővé jelszóval védett becenév használatát. Jelenleg az Empathy használatával nem lehet IRC-becenevet regisztrálni, vagy a becenév jelszavát módosítani.